Astamenda

Astamenda (Mentha suaveolens) landare iraunkorra da, rizomatosoa eta, batzuetan, estoloniferoa, lamiazeoen familiakoa. 

 Ezaugarriak 
Galburu trinkoetan dituen infloreszentziengatik bereizten da, fruituetan zertxobait argiagoak. Gainera, hostoak iletsuagoak eta oso zimurtuak ditu, zabalak, salbiaren antzekoak. Mendafinaren antzeko usain leuna du. Loreak zuriak edo arrosak dira.
alt=Astamenda landare bat ikusten da, hosti zabal zimur eta iletsuekin, eta lore zuri sorta baten ernamuina.|erdian|frameless|Astamenda landarea loretan

 Banaketa eta habitata 
Hezetasun apur bat duten lurzoruetan bizi da; ur-ibilguetatik gertu. Sasiekin eta ihitokiekin bizi ohi da. Mediterraneo osoan dago, eta zertxobait arraroagoa da Europako iparraldean.

 Erabilera 
Astamendak propietate eta erabilera hauek dituː

 Analgesikoa: infusioa sukarra eta buruko mina tratatzeko erabiltzen da
 Antiseptikoa
 Karminatiboa
 Digestiboa
 Dosi altuetan toxikoa da eta haurdun dauden emakumeek ezin dute hartu.

 Herri ezagutzan 
Menda ugari dugu inguruan, modu ezberdinetan deitua: astamenda, mandaza, batana, mendana, xipa-belarra, txipa-belarra, ardi-belarra, kukuso-belarra, asta-piperra, mendazuria, mendabeltza, mendaurdina, peldoa, txortaloa, etab. 

Erabilera zabala dute: sendabelar, edaritarako, jakien gozagarri adibidez. Ohituraz, astamendarekin sorta egin, logela goitik behera igurtzi eta gero ohepean uzten zen. Ile urdinetan hautsak bildu eta arkakusoen aurkako erremedio bezala ere erabiltzen zen; kukuso-belarra ere esaten zaio, eta Lekeition, ardi-belarra.

 Erreferentziak 


 Kanpo estekak 

Kategoria:Mentha
Kategoria:Europako flora
Kategoria:Sendabelarrak
Kategoria:1792. urtean deskribatutako landareak